חולים סופניים רשאים לבחור שלא לקבל טיפול רפואי ולא להתחבר למכונת הנשמה - כך קובע חוק שאישרה היום (שלישי) הכנסת בקריאה שנייה ושלישית. בכך הושלמה חקיקת "חוק חולה הנוטה למות", שהדיונים בו בכנסת ארכו שש שנים בוועדה משותפת לוועדת העבודה והרווחה ולועדת החוקה.

בחוק תמכו 22 חברי כנסת, ושלושה חברי כנסת חרדים התנגדו לו משה גפני (דגל התורה), יצחק כהן ונסים זאב (ש"ס). בהצבעה נמנע ח"כ עבד אל מאלכ דהמשה (רע"מ). הכנסת דחתה את ההסתייגות שהגיש גפני, לצמצם את ההגדרה "חולה סופני". לפי החוק שהתקבל, חולה סופני הוא מי שהרופאים סוברים שלא נותרו לו יותר משישה חודשים לחיות. גפני ביקש לצמצם את ההגדרה למי שתוחלת חייו מוערכת בחודש אחד לכל היותר.

לפי החוק, שיזמו חברי הכנסת רשף חן (שינוי) ורומן ברונפמן (מרצ), השיקולים היחידים בקביעת הטיפול הרפואי בחולה סופני הם מצבו הרפואי, רצונו ומידת סבלו. לפי החוק, יש לכבד את רצונו של חולה הנוטה למות שאינו רוצה שחייו יוארכו. זאת בתנאי שמלאו לו 17 שנה והוא מסוגל להביע את רצונו. במקרים אלו, יש להימנע מטיפול בחולה הסופני. עם זאת, על המטפלים לעשות מאמץ סביר כדי לשכנע את החולה הסופני לקבל חמצן, מזון, נוזלים וטיפולים שגרתיים, אפילו באמצעים מלאכותיים.

ההחלטה על אי-טיפול בקטינים תימסר להוריהם

במקרה שהחולה הסופני סובל סבל משמעותי, אך הוא אינו מסוגל להביע את רצונו, יש להימנע מטיפול רפואי בו אם הביע נכונות מוקדמת שלא לקבל טיפול רפואי. הבעת רצון מוקדמת תימסר בכתב על גבי טופס מיוחד, או באמצעות ייפוי כוח לאדם אחר, באמצעות טופס אחר שנוסחו כלול בחוק. במקרה זה יהיה מיופה הכוח מוסמך להחליט במקומו של החולה הסופני אם לתת לחולה טיפול רפואי או להימנע מכך. תוקפו של ייפוי הכוח לא יעלה על חמש שנים, ויהיה אפשר לחדשו.

החוק החדש מחייב את הרופא האחראי ליידע מטופלים מעל גיל 17 על כך שמצבם סופני, ולספק להם מידע על האפשרות להביע נכונות מוקדמת לאי מתן טיפול באמצעות ייפוי כוח או באמצעות הנחיות רפואיות מקדימות.

במקרה של קטין, יהיו הוריו מוסמכים לייצגו בעניין הטיפול בו בין הארכת חייו ובין הימנעות מהארכת חיים. עם זאת, החוק קובע כי קטין שהוא חולה סופני זכאי להשתתף בקבלת החלטה על הטיפול הרפואי בו, בתנאי שהוא מודע למצבו. הרופא האחראי יקבע אם כושרו ובשלותו השכליים ונפשיים של הקטין מאפשרים את שיתופו בקבלת ההחלטה.

החוק עקף קשיים הלכתיים

החוק החדש אינו מתיר הפסקת טיפול רפואי רציף בחולה סופני העלולה להביא למותו, אך הוא מתיר להימנע מחידוש טיפול רציף שנפסק שלא במכוון; או הימנעות מחידושו של טיפול רפואי מחזורי. ואולם סייג זה לא ימנע ניתוק חולים ממכונות החייאה או הנשמה. זאת בעקבות הסדר שהושג בוועדה המייעצת למשרד הבריאות, ולפיו מכונות החייאה והנשמה יחוברו למעין שעון שבת, שיש לו מרווחי פעילות רבועים. פתרון זה יאפשר לנתק את החולה הסופני ממכונות באמצעות אי חידוש הפעולה המחזורית של המכשירים. הסדר זה נועד להתגבר על קשיים הלכתיים ומוסריים הכרוכים בניתוק ממכשירים.

ח"כ שאול יהלום (מפד"ל), שעמד בראש הוועדה המשותפת, אמר כי אישור החוק מאפשר לחולים לחיות ולמות בכבוד תוך שמירה על איכות החיים. החוק גם מתקן את המצב עד כה, שבו חולה הנוטה למות שביקש שלא לקבל טיפול רפואי - כגון חיבור למכונות הנשמה - נאלץ לנקוט בהליכים משפטיים מסורבלים; ואת הקשיים שניצבו בפני רופאים שרצו להיענות לבקשות חולים, אך לא היה להם גיבוי חוקי מלא.
				
תגובות	
	הוספת תגובה חדשה
1.	יישר כוחו של יהלום וכל העוסקים עמו. סוף כל סוף עוסקים ח"כים בדברים חשובים ונעלים. (לת) 	מלה בסלע	|	18:45	06/12/05
2.	חוק הומני ומתקדם שאפשר להתברך בו, שלא נדע 	החלטה בעיתה	|	19:20	06/12/05
3.	אם כך - שלא יגיעו לבית החולים 	רופא	|	20:26	06/12/05
	הוספת תגובה חדשה
   מנוי חינם - חדשות בתחום מדעי המוח והנפש
   יש לך קופת גמל בבנק? לחץ כאן כדי להרוויח עליה יותר
   KIMBO.CO.IL קפה איטלקי למכונות אספרסו
   ביטוח רכב המקיף בישראל החל מ 1350ש"ח למחדשים החודש
   תיאטרון הכרכרה - הצגות מדליקות שמגיעות ישר אליכם !
	 פרסם אתנו 	
עוד כותרות
איילון: לפנות את כל ההתנחלויות שמעבר לגדר עד 2010
המטה ללוחמה בטרור מזהיר: צאו מיד מסיני
אוטובוס נרגם ביפו; צעירה נפצעה קל
הכנסת קבעה ברוב גדול: לחולים סופניים זכות לניתוק ממכונות הנשמה והחייאה
הפרופ' גביזון לא תמונה לבית המשפט העליון
ועדת העבודה אישרה הקמת נציבות שוויון בתעסוקה
צה"ל עצר את אביו של המחבל שהתפוצץ בנתניה
מספר נתמכי העמותות ממעמד הביניים גדל ב-50%; פרץ: שרון הוא ראש ממשלת העוני
הרשויות הדרוזיות והצ'רקסיות פתחו בשביתת שבת
מפוני כפר דרום הסכימו לעבר לבניין דירות באשקלון
מוסדות להנצחת השואה וניצולים נזקקים יתחלקו בכסף
הנגבי למורדים: גירשתם את שרון ואת המנדטים
נדחתה הצעת הביטוח הלאומי לשנות התקנות לאחוזי הנכות
הקבינט אישר התוכנית ללחימה בהברחות בדרום
אישום נגד העבריין יצחק דרורי ("המוח") בגין פריצה
ספורט Online 	|	גלריה Online 	|	כלכלה Online
תקנון האתר 	|	תמיכה ושירות 	|	ארכיון הארץ 	|	המהדורה המודפסת - עמוד ראשון 	|	דף הבית
כל הזכויות שמורות , "הארץ"   ©   All rights reserved Haaretz
	
